пародии за Прасета
В една ферма прасето споделило с бика:
- Утре господарят ще докара нов бик, да знаеш! Чух, че бил млад, силен и много надарен... в някои отношения.
Онзи отвърнал самоуверено:
- Ами, да заповяда! Но ще ти кажа само едно. Аз имам петдесет крави за гаджета. И няма да му отстъпя нито една от тях!
И така, на другия ден новият самец се появил. Той се оказал истинско страшилище. Бил черен като нощта със сякаш огнени очи, пращял от мускули и имал огромни зловещи рога. Когато го видял, старият бик започнал силно да пръхти, навел заплашително глава напред и взел да рие земята с копита. Прасето извикало уплашено:
- Откажи се, брат! Нямаш никакви шансове! Тоя ще те направи на кайма. Просто му отстъпи всичките си крави! И се примири, че животът е несправедлив!
Бикът отговорил:
- Споко бе, Грухчо! Нямам никакво намерение да се бия с него. Просто искам да му покажа ясно, че аз НЕ СЪМ КРАВА!